Diari Oficial de la Generalitat Valenciana


Sumari del DOGV 9723, del 13-11-2023 (2023/10080)

ORDRE 6/2023, de 27 d'octubre, de la Conselleria d'Educació, Universitats i Ocupació, per la qual s'autoritza la supressió de l'adscripció del centre Escola Universitària d'Infermeria La Fe a la Universitat de València-Estudi General i la integració dels seus estudis en la Facultat d'Infermeria i Podologia de la Universitat de València-Estudi General.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9723

Data del DOGV
:   13-11-2023

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2023/10818


Data del document
:   27-10-2023

Organisme emissor
:   Conselleria d'Educació, Universitats i Ocupació

Tipus de document
:   Ordre

Descriptors 

:   * Conselleria d'Educació, Universitats i Ocupació
    * centre d'ensenyament

ORDRE 6/2023, de 27 d'octubre, de la Conselleria d'Educació, Universitats i Ocupació, per la qual s'autoritza la supressió de l'adscripció del centre Escola Universitària d'Infermeria La Fe a la Universitat de València-Estudi General i la integració dels seus estudis en la Facultat d'Infermeria i Podologia de la Universitat de València-Estudi General. [2023/10610]  
En virtut de l'Ordre ministerial de 23 de gener de 1978 (BOE 48, 23 de febrer) va ser aprovada la conversió de l'Escola d'Ajudants Tècnics Sanitaris La Fe, de València, en Escola Universitària d'Infermeria, adscrita a la Universitat de València (codi de centre 48094592).  
  
Mitjançant el Decret 176/2010, de 22 d'octubre, del Consell, es va autoritzar la implantació d'ensenyaments oficials de grau a la Universitat de València-Estudi General, i figura en el punt 6 de l'annex Graus 2010-2011, el grau en Infermeria, els ensenyaments del qual serien organitzats per l'Escola Universitària d'Infermeria i Podologia de la universitat esmentada, per l'Escola Universitària d'Infermeria La Fe i per l'Escola Universitària d'Infermeria Nuestra Señora del Sagrado Corazón, de Castelló de la Plana.  
El Consell de Govern de la Universitat de València-Estudi General, el 5 d'abril de 2023, va adoptar l'acord de supressió de l'adscripció de l'Escola Universitària d'Infermeria La Fe i l'extinció del pla d'estudis del grau en Infermeria en el centre esmentat i incorporar l'oferta formativa a la Universitat de València-Estudi General. Així mateix, el Ple del Consell Social de la Universitat, el 29 de juny de 2023, va informar favorablement sobre aquesta supressió de l'adscripció i l'extinció del pla d'estudis del grau en Infermeria.  
D'acord amb això, la Universitat de València-Estudi General va sol·licitar a la Conselleria d'Innovació, Universitats, Ciència i Societat Digital la supressió de l'adscripció del centre Escola Universitària d'Infermeria La Fe a la Universitat de València-Estudi General i l'extinció del pla d'estudis del títol de grau en Infermeria per la Universitat de València en aquest centre.  
En data 29 de juny de 2023, s'ha signat un conveni de col·laboració entre la Universitat de València-Estudi General, la Conselleria de Sanitat Universal i Salut Pública i la Conselleria d'Innovació, Universitats, Ciència i Societat Digital, en relació amb la supressió de l'adscripció de l'Escola Universitària d'Infermeria La Fe a la Universitat de València-Estudi General i la integració dels seus estudis en la Facultat d'Infermeria i Podologia de la universitat esmentada.  
En la reunió de 19 de juliol de 2022, el Ple del Consell Valencià d'Universitats i Formació Superior ha tingut coneixement de la proposta de supressió de l'adscripció del centre Escola Universitària d'Infermeria La Fe a la Universitat de València-Estudi General i l'extinció del pla d'estudis del títol de grau en Infermeria per la Universitat de València-Estudi General en aquest centre, i el 29 de setembre de 2023 l'Agència Valenciana d'Avaluació i Prospectiva (AVAP) ha emés l'informe preceptiu.  
D'acord amb el que s'estableix en la Llei orgànica 2/2023, de 22 de març, del sistema universitari, així com el que es disposa en la Llei 4/2007, de 9 de febrer, de la Generalitat, de coordinació del sistema universitari valencià, i la resta de normativa aplicable, i de conformitat amb la proposta del director general d'Universitats, fent ús de les atribucions que em confereixen l'article 28 de la Llei 5/1983, de 30 de desembre, del Consell, i el Decret 136/2023, de 10 d'agost, del Consell, pel qual s'aprova el Reglament orgànic i funcional de la Conselleria d'Educació, Universitats i Ocupació,  
  
  
ORDENE  
  
Primer  
Autoritzar la desadscripció acadèmica del centre Escola Universitària d'Infermeria La Fe, de la Universitat de València-Estudi General, i també l'extinció del pla d'estudis del títol de grau en Infermeria per la Universitat de València en aquest centre.  
Segon  
D'acord amb la normativa aplicable per a l'extinció de titulacions, s'haurà de respectar, en tot cas, els drets i interessos de l'alumnat matriculat. Per a garantir que l'alumnat que ha iniciat els estudis en aquest centre puga finalitzar-los d'acord amb el pla d'estudis de la Universitat de València-Estudi General, la supressió de l'adscripció s'inicia en el curs 2023-2024.  
El títol de grau en Infermeria per la Universitat de València-Estudi General impartit a l'Escola Universitària d'Infermeria La Fe s'extingirà progressivament, curs a curs, i es garantiran quatre convocatòries sense docència en els dos cursos següents per a cada assignatura del pla d'estudis, fins a l'extinció plena en el curs 2027-2028.  
  
  
Tercer  
L'Escola d'Infermeria La Fe haurà d'informar l'estudiantat de la supressió de l'adscripció i, una vegada revisats els expedients acadèmics, comunicar a aquells que no estiguen en condicions de finalitzar els estudis abans de l'extinció total de la titulació, de quines són les seues opcions per a poder graduar-se. Així mateix, la Universitat de València-Estudi General donarà compte a la Direcció General d'Universitats de les actuacions dutes a terme.  
  
Quart  
La Universitat de València-Estudi General oferirà a l'estudiantat que no puga finalitzar els estudis a l'Escola d'Infermeria La Fe l'opció de fer el trasllat de l'expedient a la Facultat d'Infermeria i Podologia, i el cost de la taxa corresponent a la incorporació dels crèdits reconeguts serà assumit per la universitat esmentada.  
  
Cinqué  
La custòdia dels expedients continuarà a càrrec de l'Escola d'Infermeria, abans esmentada, fins al curs 2027-2028, en el qual es traslladaran a la Facultat d'Infermeria i Podologia de la Universitat de València-Estudi General. Fins a aquest moment l'Escola serà l'encarregada d'expedir els certificats acadèmics que se sol·liciten i de tramitar els expedients de títol, tant dels estudiants que continuen cursant la titulació com dels que ja l'hagueren finalitzada. No obstant això, l'Escola d'Infermeria La Fe farà el trasllat dels expedients de l'estudiantat que sol·licite el trasllat de l'expedient a la Facultat d'Infermeria i Podologia, segons el que es disposa en l'apartat quart.  
  
Sisé  
El que es disposa en els articles anteriors es comunicarà al Ministeri d'Universitats, a fi que practique les inscripcions oportunes en el Registre d'universitats, centres i títols.  
De conformitat amb el que s'estableix en els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra la present ordre que posa fi a la via administrativa, es podrà interposar un recurs potestatiu de reposició o bé plantejar directament un recurs contenciós administratiu, en els termes i davant els òrgans que s'indiquen a continuació:  
a) El recurs de reposició haurà d'interposar-se davant la Conselleria d'Educació, Universitats i Ocupació en el termini d'un mes comptador de l'endemà de la publicació.  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana en el termini de dos mesos comptadors de l'endemà de la publicació.  
  
València, 27 d'octubre de 2023.- El conseller d'Educació, Universitats i Ocupació: José Antonio Rovira Jover.